Държавен вестник, бр. 11, 2021 г., стр. 11

БРОЙ  11	
Д Ъ Р Ж А В Е Н  В Е С Т Н И К 	
СТР.  11  
Чл. 13. (1) Изплащането на печалби:
1. до 5000 лв. се допуска в брой;
2. над 5000 лв. се извършва задължително 
по банков път, по посочена от играча банкова 
сметка, като за печалбата на играча се издава 
документ, който да удостоверява размера є.
(2) Служител от игралната зала е длъжен 
към момента на напускане на игралната зала 
от играча да издаде счетоводен документ, 
удостоверяващ размера на изплатената пе-
чалба, ако има такава. Вторият екземпляр на 
документа остава за съхранение и контрол в 
игралната зала и се представя при поискване 
на контролните органи на НАП.
Чл. 14. (1) При прекъсване на електрическо-
то захранване на игралния автомат по време 
на игра се изплаща сумата на натрупания 
до момента кредит съгласно показанията на 
устройството за текущ контрол (електронни 
и/или електромеханични броячи).
(2) Плащането по ал. 1 се извършва след 
възстановяване на електрическото захранване.
Чл. 15. (1) Спорове, възникнали при или по 
повод на провеждане и участие в игра, между 
играч и персонала, отговорен за провеждането 
є, се решават от управителя на залата веднага 
след възникване на спора.
(2) Когато възникналият спор не се разре-
ши от управителя на залата, задължително се 
изготвя протокол, в който се вписват:
1. адрес на игралната зала и данни за 
организатора;
2. предмет на спора;
3. показания на броячи за въведени кредити 
и изплатени печалби на съответния игрален 
автомат;
4. натрупана премия джакпот на система-
та, към която е включен игралният автомат;
5. идентификационни данни по документ 
за самоличност за играча и за управителя 
на залата;
6. подписи на управителя на игралната 
зала и играча;
7. дата на съставяне.
(3) В случай че играчът не съдейства или 
откаже да предостави личните си данни или 
да подпише протокола по ал. 2, същият се 
подписва от крупието, чиито имена и иден-
тификационни данни по документ за само-
личност, точен адрес и телефонен номер за 
връзка се вписват в протокола.
(4) В тридневен срок от изготвянето на 
протокола организаторът на хазартни игри 
е длъжен да изпрати заверен препис от него 
до НАП.
(5) В 7-дневен срок от датата на възник-
ване на спора играчът, чиито интереси са 
засегнати при възникналия спор, може да 
подаде по електронен път и/или на хартиен 
носител оплакване до НАП, като приложи 
всички относими доказателства. Препис от 
оплакването се изпраща до организатора на 
игрите, който в тридневен срок от получава-
нето му е длъжен да изпрати до НАП копие 
на протокола по ал. 2 и писмени обяснения 
по случая.
Раздел ІІІ
Общи игрални условия и правила за органи­
зиране на турнири
Чл. 16. (1) В игралната зала се допуска 
организирането на турнири на игри с игрални 
автомати, ако същите са предвидени в пра-
вилата на организатора, утвърдени по чл. 17, 
ал. 1, т. 4 от ЗХ.
(2) Преди провеждане на турнир организато-
рът уведомява НАП за периода на провеждане 
на турнира и за условията и правилата, при 
които ще се организира.
(3) Условията и правилата за организиране 
на турнир се поставят на видно място в иг-
ралната зала и съдържат минимум следната 
информация:
1. цена за допускане до участие;
2. начин на формиране на наградния фонд 
за участниците;
3. срокове за изплащане на паричните и 
предметните печалби.
(4) Паричните и предметните награди при 
турнирите са за сметка на организатора и не 
могат да се формират от премиите джакпот 
при игралните автомати освен в случаите по 
чл. 8, ал. 1.
(5) Турнири на игри с игрални автомати 
могат да се организират само от един органи-
затор в една игрална зала или в електронна 
мрежа между две или повече игрални зали, 
в които игрите се организират от един и същ 
организатор.
Раздел ІV
Общи игрални условия и правила за органи­
зиране на допълнителни (бонус) игри
Чл. 17. (1) Организирането на допълнителни 
(бонус) игри в игралните зали се извършва 
само ако такива са предвидени в правилата 
на организатора, утвърдени по чл. 17, ал. 1, 
т. 4 от ЗХ.
(2) Преди провеждане на всяка допълни-
телна (бонус) игра организаторът уведомява 
НАП за периода на провеждане и за условията 
и правилата, при които ще се организира.
(3) Условията и правилата за организиране 
на допълнителна (бонус) игра се поставят на 
видно място в игралната зала и съдържат 
минимум следната информация:
1. условия за участие;
2. видове и размери на паричните и/или 
предметните награди;
3. условия за спечелване на обявените 
парични и/или предметни награди;
4. начин на обявяване на резултата от  
играта.